LidanRubinov/Halacha-QA huggingface dataset:
שאלה: בחירה: בהקשר של הדעות בדבר קיום בחירה חופשית,מהו המרכיב החופשי כפוי עליו יש דיון?משהו מעבר לתחושות ודחפים שמוגדר בצורה שונה מהם?אי הימצאות גורם כופה גלוי ומיידי? איך מגדירים בחירה חופשית לא על דרך השלילה כך שבחירה טובה ראויה לשכר?
תשובה: בס ד ישנם דעות שהכל מוכתב מראש, בעיקר מבחינה פסיכולוגית לאור אירועים שעברו על האדם במהלך חייו. על פי היהדות האדם נהנה מבחירה חופשית, השאלה היא כמה רגעים בחייו של האדם הם אכן רגעי בחירה או שמא מוכתבים לו על בסיס ילדותו הוריו הסביבה וכו, על כך יש מחלוקת. אני לא רואה את הקשר בין בחירה לשכר. שכר מקבלים על מצוות, לא על בחירות. הבחירה היא גם בנושאים שאינם מצווה או עבירה, לדוג  איזה צבא חולצה ללבוש, איך לבעוט בכדור ועוד. השאלות הגדולות על הבחירה קשורות לבחירת האדם וידיעת השם, שלכאורה יודע מראש. על כך ישנם המון תשובות החל מהסבר שידיעת השם אינם ידיעתנו וכלה בחופש המוחלט שנותן הקב ה לאדם בעולם. הרב אביע ד סנדרס
שאלה: קדיש על ישראל במניין- טורח ציבור??: בעלי ביקש שאשאל בשמו שאלה מאוד דחופה וחשובה (אין לו גישה כרגע למחשב): אשמח לדעת האם אפשר לומר קדיש על ישראל בסוף תפילת מנחה לאחר שנאמרים דברי דת כאשר הרב של העבודה אסר על כך בטענה שזה טורח ציבור ו"ריבוי קדישים"? אנחנו עובדים בחברת היי-טק שמאפשרת לנו להתפלל מנחה ב 15:00 בצהריים. יצויין בנוסף שאין אנו אומרים "פתח אליהו" על מנת לא לעשות "טורח ציבור" ולעקב תפילת מנחה. האם למרות זאת ולמרות שאנו אומרים קדיש יתום פעם אחת בלבד ואיסור הרב בכל זאת אפשר לומר קדיש במידה ונשארים 10 צדיקים שמוכנים להישאר פחות מדקה לומר קדיש? אני לא היחידי שמעוניין בדבר, יש איתי לפחות 3 אבלים קבועים שמעוניניים בדבר. אשמח לתשובה בהקדם
תשובה: בס ד אחד מן העקרונות החשובים ביותר היא לא ללכת נגד הרב של המקום, אין לדיין אלא מה שעיניו רואות. אפילו אם במקום אחר הדבר לא היה נחשב כטורח הציבור במקום זה כן. אולי ניתן לחשוב על פיתרון אחר כמו הגעה לפני הזמן או הישארות של אחרים על חשבון זמנם הפרטי? הרב אביע ד סנדרס
שאלה: אבלות: אבי נפטר בתאריך ב בסיוון תשע"ב והוא נולד ברוסיה. האם את אמירת הקדיש אין להגיד בכל החודש השנים עשר או שיש להפסיק שבוע ואז להמשיך להגיד אותו. שאלה נוספת הנה יום האזכרה ב בסיוון תשע"ג יוצא ביום שבת. האם ניתן להקדים את האזכרה ליום שישי או שצריך לדחותה ליום ראשון. אודה לתשובתכם
תשובה: בס ד מן השמים תנוחמו. א. אם אתה אשכנזי תפסיק לאחר 11 חודש. אם אתה ספרדי תפסיק שבוע ואז תמשיך לומר. מכיון שיוצאי רוסיה על פי רוב אשכנזים נראה לי שיש להפסיק אחרי 11 חודש. עדיף לעלות לקבר ביום שישי. הרב אביע ד סנדרס
שאלה: גילוח: האם מותר להתגלח בספירת העומר כשאני מצטער?
תשובה: בס ד עדיף שתתגלח בערב שבת ולא במשך השבוע. הרב אביע ד סנדרס
שאלה: ספר לא צנוע: קניתי לפני זמן מה ספר באנגלית שמורכב מסיפורים קצרים. לצערי, לא ידעתי שחלק מהסיפורים כוללים קטעים לא צנועים. האם מותר לי להעביר את הספר לגוי או שעליי לזרוק אותו?
תשובה: בס ד אפשר להעביר את הספר- אני ממליץ לומר למי שאתה מעביר שיש בספר סיפורים מעין אלו בכדי שלא תיווצר אי נעימות, יותר מכך אי אמירה לאדם שאתה מעביר אליו היא זילזול באותו אדם. מבחינה מוסרית אין הבדל בין ישראל לגוי, בשביל הן ישראל והן הגוי ישנה כאן בעיה מוסרית. הרב אביע ד סנדרס
שאלה: שעטנז: אני צריכה לקבל מעיל מחו"ל. כדי שלא להיכשל באיסור שעטנז, האם יש מעבדה לבדיקת שעטנז? ברגע שאקבל את המשלוח, האם איסור שעטנז כולל איסור נגיעה בבד עצמו?
תשובה: בס ד אין איסור נגיעה בשעטנז יש איסור לבוש. יש לבדוק את רכיבי המוצרים כפי שמופיע על התווית- אם כתוב מאה אחוז חומר מסוים ודאי שאין בעיה. אם יש מספר רכיבים יש לשלוח למעבדה. אני מצרף לינק לרשימת מעבדות: הרב אביע ד סנדרס
שאלה: שעות שמירה בין בשר וחלב: כמה זמן אני צריך לשמור בין בשר לחלב אני יודע ש-6 שעות אבל אמרו לי ש-6 זה רק בעוף אבל בשניצל או פסטרמה זה פחות אז אפשר לדעת כמה שעות צריך לשמור?
תשובה: אני לא מכיר חילוק בין עוף לנקניק ושניצל בכל המקרים צריך להמתין 6 שעות. אייל משה
שאלה: מוצרי בודק: מה רמת הכשרות של מוצרי חברת בודק? ( ירקות עלים ומוצרים קפואים?)
תשובה: נחשבים כמהדרין
שאלה: תפילה: האם ישנה בעיה לקרוא באופן קבוע תפילת 18 מקוצרת כלומר ביחד עם החזן עד אחרי קדושה ואז להמשיך לבד
תשובה: בס ד במידה ויש זמן עדיף חזרת הש צ מלאה אם אין לך זמן או שקשה לקהל לא לדבר במהלך חזרת הש צ, בהחלט אפשרי הרב אביע ד סנדרס
שאלה: תפילה: האם ישנה בעיה לקרוא באופן קבוע תפילת 18 מקוצרת כלומר ביחד עם החזן עד אחרי קדושה ואז להמשיך לבד
תשובה: בס ד אם יש זמן ודאי שעדיף חזרת ש צ מלאה. אם אין זמן אז בהחלט אפשרי. הרב אביע ד סנדרס
שאלה: תוסף תזונה: האם תוסף מזון מצריך כשרות? והאם פורקפיל כשר? (תוסף לנשירת שיער)
תשובה: תוסף מזון זקוק לכשרות. עיינתי באתר של ARKOPHAAMA כדי לבדוק האם יש הכשר, אין שם התייחסות לכך וגם אין אפשרות ליצור קשר לכן איני יכול לומר תשובה ברורה לגבי כשרות המוצר.
שאלה: עבודה בשבת: כבוד הרב רציתי לדעת אם אדם דתי אשר עובד בתפקיד שמצדיק עבודה בשבת (רופא, מאבטח, כבאי וכו ) בשל פיקוח נפש אמור לנסות להימנע מעבודה בשבת או שאין לכך חשיבות? כלומר- האם עליו לבקש לעבוד במשמרות שאינן בשבת כשהוא יודע שבמקומו יעבוד יהודי חילוני? בנוסף רציתי לדעת האם אדם יכול לבקש לעבוד בשבתות כיוון שהשכר גבוה יותר בשבתות? מראש על התשובה.
תשובה: בס ד מותר לעבוד כעוזר רופא בשבת (ע"פ כללי ההלכה) וצריך לסכם מראש שהמשמרת תתחיל מעט לפני שבת או לחלופין תימשך מעט במוצ"ש בכדי ששכר השבת יובלע בשכר שעות העבודה בחול (ח"א ס, ח  מ"ב שו, כא  שש"כ כח, סד-סח). אולם ראוי לבקש להיות עובד כיון שאתה יכול לעשות את העבודה על פי כללי ההלכה ולא אחר. בשביל הכסף אסור לבקש לעבוד במיוחד. כאשר אנו באים לדון בהלכות מדינה לא ראוי יותר להסתמך על תיאוריה של גוי של שבת, על כו לא ראוי שרק ערבים יעבדו את משמרת שבת. או חילונים שמשים לחלק מהדתיים מעין גוי של שבת. הרב אביע ד סנדרס
שאלה: מה לומדים מברכת המינים?: מה למדים מברכת המינים של תפילת שמונה עשרה?
תשובה: אכן שאלה יפה שאלת, כי הרמב"ם אומר שכל יסודות האמונה נמצאים בתוך התפילה והברכות, וכך יוצא שאדם נפגש איתם כל יום במהלך חייו. במיוחד בתפילת שמונה עשרה, שתיקנו אנשי כנסת הגדולה ובתוכם כמה נביאים, בוודאי ישנם יסודות אמונה חשובים וסודות גדולים, וחלקם מבוארים אצל ח במסכת מגילה. בהתחלה ברכת המינים לא הייתה חלק מהתפילה השגורה בפינו, ולכן אנחנו משתמשים בביטוי "תפילת שמונה עשרה", למרות שמי שיספור יגלה שיש שם תשע עשרה ברכות, משום שברכת המינים תוקנה בזמן מאוחר יותר, וכך היא לשון הזהב של רבינו הרמב"ם בהלכות תפילה פרק ב: "בימי רבן גמליאל רבו האפיקורוסים (ויש גורסים מינים) בישראל והיו מצירים לישראל ומסיתים אותם לשוב מאחרי השם. וכיון שראה שזו גדולה מכל צרכי בני אדם עמד הוא ובית דינו והתקין ברכה אחת שתהיה בה שאלה מלפני השם לאבד האפיקורוסים וקבע אותה בתפלה כדי שתהיה ערוכה בפי הכל. נמצאו כל הברכות שבתפלה תשע עשרה ברכות". כלומר, היה מצב מאוד קשה בעם ישראל, שהיו אנשים רשעים שהסיתו יהודים מלעבוד את ה, והדבר גרם לאסון בעם ישראל, כי לפגוע בערכי הנצח של עם ישראל זו הצרה הכי גדולה שישנה, לכן רבן גמליאל החליט לעשות מעשה ולתקן את התפילה הזאת. אך הדבר לא היה פשוט כלל, שכן אין זו דרכו של עם ישראל להתפלל על רשעים שיאבדו, אלא שיחזרו בתשובה. אך מצד שני הדבר גרם צרות גדולות לעם ישראל. לכן חיפשו מישהו שיש לו לב טהור, שיכוון בתפילה זו רק לשם שמיים, ולא מתוך שנאה חלילה, משום שתפילה שמתקנים אותה לדורות צריכה להיות נקייה מכל סיג ומידה רעה. ומצאו רק אחד שיכול לתקן זאת, הלא הוא שמואל הקטן, משום שהוא היה רגיל לומר "בנפול אויביך אל תשמח", זה היה אומר החיים שלו ועל פי זה הוא חי ופעל כל ימיו. רק מי שחי את הפסוק הזה וליבו טהור, יכול לתקן תפילה לדורות כנגד הרשעים. העניין מבואר באריכות בגמרא ברכות כח: ובביאור הרב קוק שם בספרו עין איה. אנו למדים מברכת המינים שהעולם הרוחני של עם ישראל ושמירת מצוות הם דבר חשוב, ויש להלחם במי שמסית את עם ישראל מלקיים מצוות. היו שהסבירו שצריך לכוון בתפילה זו על המסיונרים הנוצרים שמנסים להעביר את דת את היהודים, וכך הורה הרב צבי יהודה קוק זצ"ל, אך באופן פשוט מדובר על כל מי ששונא את עם ישראל ומנסה להרוס את שמירת התורה והמצוות שלו. יש להעיר, שישנם כמה יהודים מבולבלים בדורנו שאינם שומרים תורה ומצוות, אך גם לא מנסים להעביר על דת את שומרי התורה והמצוות, ובוודאי אינם שונאים את עם ישראל. ישנם מקרי קיצון של יהודים שחפצים בהרס התורה, אך מאחר ולכל תפילה יש השפעה גדולה, וחלילה לנו להתפלל על יהודי שיאבד, כאשר אפשר להתפלל עליו שיחזור בתשובה (במיוחד כשלא בטוחים שהוא רשע גמור שאין לו תקווה), לכן לדעתי יש לכוון בתפילה זו באופן כללי על המינים ועל המלשינים, ולא על אדם מסוים, ורבש"ע שהוא מקור הטוב, יקח את התפילה ויפעל בה איפה שהוא צריך לפעול בה. איתי אסמן
שאלה: כמה זמן אדם יהודי צריך לישון?: כמה זמן אדם יהודי אמור לישון בלילה הרבנים בבית כנסת ליד הבית שלי אומרים ש8 שעות זה הרבה זה 24 שנים מחיי האדם הם אומרים שלוש שעות שינה מספיקות. איך??
תשובה: יש בדבר הנהגות שונות בין חכמי ישראל. כך כתב הרמב"ם (הלכות דיעות פרק ד הלכה ד): "היום והלילה כ"ד שעות, די לו לאדם לישן שלישן, שהוא שמונה שעות, ויהיו בסוף הלילה כדי שתהיה מתחלת שנתו עד שתעלה השמש שמונה שעות, ונמצא עומד ממטתו קודם שתעלה השמש". ונתנו סימן לדבר לפי הפסוק "כי ישנתי - אז ינוח לי", שהמילה "אז" היא בגימטריא שמונה (1 7), ודורשים את הפסוק כך: "כי ישנתי א"ז (שמונה שעות) - ינוח לי". אמנם יש מחכמי ישראל שידוע שהיו ישנים מעט מאוד שעות, כמו הגר"א מוילנא, שלא היה ישן יותר משעתיים בלילה, וכן חכמים נוספים. אבל צריך לדעת שהעיקר הוא להיות בריא. ידוע שהרב יעקב ישראל קנייבסקי זצ"ל (ה"סטייפלער") היה ישן כל לילה שמונה שעות, כי הבין שזה מה שגופו נצרך. יש אנשים שהגוף שלהם מסתפק בשעות שינה מועטות, ויש שגופם צריך יותר שעות שינה. בדרך כלל לא חכם להיאבק בשעות שהגוף צריך, כיוון שזה עלול לגרום חולשה ודרדור הבריאות במקרים קיצוניים, ובכל אופן לימוד בעייפות אינו מועיל ואינו נקלט, אדם נוטה גם להיות רגזן בשעה שהוא עייף, ולכן עדיף שמי שגופו צריך עוד שעות שינה - שילך לישון מאשר שסתם יאבק עם עצמו להחזיק את העיניים פקוחות. עדיף שעה של לימוד בעירנות משעתיים בעייפות. כמובן שמצד שני לא צריך להיות עצלן. אין צורך לישון סתם, יותר ממה שהגוף צריך, וטוב לישון בשעות קבועות ומסודרות, שאז השינה יותר מרוכזת, איכותית ומועילה. כיום הרופאים אומרים שבן אדם מבוגר רגיל צריך בין 6 ל-8 שעות שינה ביממה. וכל אחד יבדוק את עצמו ויפעל לפי זה, ולא נכון למדוד את עצמו לפי זולתו, או להעיר לאדם לפי הרגלי השינה שלך. כל אחד והגוף שנתן לו ה. גם אין צורך בייסורי מצפון על "בזבוז" זמן בשינה. אם ישנים כדי להיות עירניים מחר, כדי שיהיה לנו יותר כח ללמוד, להאיר פנים ועבוד את ה  - הרי ששעות השינה בכלל אינם מבוזבזות, אלא הם בעצמם עבודת ה. נראה שהרבנים שדיברו רצו לחנך שאסור להיות עצלן, שזה נכון. באמת מי שמאריך בשינה יותר ממה שהוא צריך - מבזבז משנות חייו. אבל את מספר השעות צריך לבדוק לפי צורך גופו, ואין לזלזל בבריאות.
שאלה: חגים בחו"ל: כבוד הרב אני מתגוררת ועובדת כעת אצל משפחה יהודייה בארצות הברית. את החגים הם חוגגים כאשר יום החג נמשך יומיים, אולם כיוון שאני הגעתי מארץ ישראל לתקופה מוגבלת ואין לי כוונה להישאר לגור כאן, החג שלי הוא רק היום הראשון. שאלתי היא- האם מותר לי לעבוד עבורם ביום השני של החג? והאם מותר להם לבקש ממני לעשות דברים שהם חילול חג- להדליק את האור, לכבות את התנור וכו או רק לרמוז לי? האם אני מתפקדת כגוי של שבת?
תשובה: בס ד בנוגע ליום טוב שני של גלויות ישנם שיטות רבות, אני אישית אוחז כשיטת  ההר צבי  שאומר שיש לחגוג שני ימים טובים כבן חוץ לארץ ברגע שאתה נמצא בחוץ לארץ. אך אפילו לאלו שלא סוברים כשיטה זו, יש איסור לעשות מלאכה בפהרסיה- דהיינו בפניי כל אדם ובמקום בו יש חשש שמישהו אחר יבין שחיללת שבת. יוצא מכאן שכמעט ואי אפשר לחלל את היום. על כן ודאי שאסור לך לחלל את היום בעבורם. ד. כל מלאכת חילול חג בפרהסיא אסורה לכולי עלמא. ה. מלאכה הנעשית בצינעה אסורה לרוב הפוסקים (למעט הט"ז והמהרש"ל). שתי סיבות לדבר : a. כדי לא להביא לזלזול בתקנת יו"ט שני. כלומר, מפאת כבוד למקומיים וכדי שהם לא יבואו לזלזל ביו"ט שני אנו מחויבים לשמור חלק מדיניו. b. כל דבר שבצנעה יכול להתגלות (רדב"ז, מג"א) ו. גם מלאכת דרבנן אסורה מאותה הסיבה של מחלוקת - לא תתגודדו. ז. מלאכה אשר יכולה להתבצע באופן מותר ביו"ט, מותר לעשות בצינעה מאחר וגם אם תתגלה, יתלו שהדבר נעשה בהיתר. לפיכך : a. מותר לבשל ביו"ט שני עבור שבת, מאחר וניתן לעשות זאת בהיתר ע"י עירוב תבשילין, וכן מותר להעביר אש. b. מותר להדליק-לכבות אור מאחר וניתן לתלות שהדבר נעשה ע"י שעון שבת (אגרות משה או"ח ד  ק"ה) c. מותר לטלטל מוקצה מאחר וניתן לתלות שזה נעשה בדרך מותרת. (וכמובן רק בצינעה) d. אסור להפעיל מכשירים אלקטרוניים שאין דרך להפעילם בשבת (מחשב,טלויזיה, טלפון וכו) יש להדליק נרות ולערוך הבדלה בצנעה ובהצלחה רבה הרב אביע ד סנדרס
שאלה: קבלת שבת מוזיקלית: האם מותר לעשות "קבלת שבת" מוזיקלית בספירת העומר נגיד שעה לפני כניסת שבת? הכוונה לנגן ולשיר שירי שבת שירי אמונה סמוך לכניסת השבת(כפי שציינתי- שעה בערך לפני כניסת שבת)? יש לציין שאני נמנע לגמרי מלשמוע מוזיקה ולנגן בספירת העומר(עד ל"ג בעומר). מראש :)
תשובה: יש להמנע
שאלה: עבודה ומוסר: בס ד נקלענו למצב שאנו מסתפקים באלו צעדים עלינו לנקוט ונשמח אם הרב יוכל לחוות את דעתו האישית וההלכתית. מצאנו בעיתון מודעת דרושים שהייתה נשמעת כללית למדיי, ובטלפון אמרו לנו שנבוא לפגישה ושם יסבירו לנו את התפקידים השונים שהחברה מציעה. הגענו למשרדי החברה, ושם הסבירו לנו שיש לחברה אתר שאפשר לעשות את כל הקניות הרגילות דרכו, בחסכון משמעותי כלומר, במקום לקנות בסופרמרקט ולבזבז המון זמן, ניתן לקנות דרך האתר שלהם והמשלוח יגיע עד הבית. ובמחירים זולים במיוחד. מי שמצטרף לחברה יוכל להנות מהמבצעים ולצרף עוד אנשים. על כל אדם שמצטרף, המצרף מקבל סכום כסף מסוים וגם מרוויח אחוז מסוים על כל קניה שאותו אדם מבצע באתר של החברה. התלבטנו אם להצטרף וכמובן ששכנעו אותנו לעשות זאת. שילמנו את מה ששילמנו, ואז הגענו לשלב ההדרכה איך מצרפים אנשים. מדובר במודעה בעיתון, ואז שיחת טלפון בנוסח מאוד מסוים בקיצור, התהליך שאנחנו עברנו שמשכנעים את האדם לבוא ולברר במה העניין. ואז כמובן להצטרף בעצמו לחברה. בסך הכל, אם אכן הדברים כהווייתם, לכאורה זה עסק מאוד רווחי עבור כל המשתתפים. העניין הוא שהמודעה והנוסח לשיחת הטלפון עובדים על הפסיכולוגיה של אנשים כדי שישתכנעו לבוא, בלי לחשוב אפילו להתווכח. למשל, בשיחת הטלפון, הדריכו אותנו להגיד לאדם שמתקשר שהחברה מחפשת נציגים מהאזור שלו דווקא, כדי שיחשוב שהוא קופץ פה על מציאה. (עקרונית זה נכון החברה מחפשת נציגים גם מהאזור שלו, כי היא מחפשת נציגים מכל הארץ.) אנחנו מאוד מתלבטים עם כל העסק הזה, האם להמשיך איתו ולפרסם את המודעה, או לזרוק את הכל וכפרת עוונות על הכסף, כי מצד אחד זה נשמע מאוד מבטיח ומשתלם, אבל מצד שני אנחנו לא בטוחים שהלכתית ומוסרית זה תקין. אנו נשמח לשמוע את דעת הרב בנידון.
תשובה: בס ד אחד הכללים הגדולים ביותר בתורה  הנו ועשית הישר והטוב. הדבר נכון עוד יותר בכל מה שקשור לתחום הכספי. החברה אותה אתם מתארים נשמעת כחברת פירמידה- חבר מביא חבר ועל בסיס זה הוא מרוויח. אתם בעצמכם מרגישים שדרך הגיוס אינה חלקה. הפיתוי לעשות כסף מהיר וקל הוא אדיר, אך באיזה מחיר? האם באמת יש כאן עמל כפיים, או שמא מדובר בצירוף של אנשים שממנו מרוויחים כסף? האם כך תרצו להרוויח את פרנסתכם? והרבה הצלחה הרב אביע ד סנדרס
שאלה: לעבור מהצבא למדרשה או שירות לאומי: שמי. אני עולה חדשה כבר שנתיים, כל חיי למדתי בבית ספר דתי, שנה למדתי בבית ספר חרדי במאה שערים. וכבר שנה וחצי אני חוזרת בתשובה. התגייסתי לפני שנה, ובחודשים האחרונים מאוד קשה לי להיות בחברה חילונית. במחינת חברים, שמירות שבת, חגים, צניעות ועוד הרבה דברים. נפשית קשה לי לסבול את הנוכחות של חילונים. פניתי לרב של היחידה שלי, והוא הפנה אותי לקצינת רבנות. אמרתי שאני מאוד רוצה לעבור ללמוד במדרשה, או לעבור לשירות לאומי דתי. העיקר להיות בסביבה דתית. אמרו לי לכתוב מכתב לרבנות הראשית בצה ל ושיבדקו את זה, אבל הסיכוי שיסכימו לזה כלוש. את ההחלטה יקבלו רק באמצעות המכתב שאני אמורה לכתוב. אבקש את עזרתך במכתב זה. מראש.
תשובה: אשמח לעזור לך. מה שאני מציע הוא שתכתבי בדיוק את מה שכתבת לי. המכתב שלך יהיה הרבה יותר חזק מאשר מכתב של כל אחד שיעזור לך. רואים שאת מדברת מתוך אמת פנימית שלך, וזה יותר חזק מאשר מה שאני אכתוב. תכתבי כמה קשה לך, כמה את רוצה לתת אבל לא יכולה יותר לעשות את זה איפה שאת נמצאת עכשיו, ותשלחי להם. זה הכי חזק. האם את יכולה ללכת בדרך זו?
שאלה: ברכת שלווה: מה מברכים על שלווה (דגני בוקר)? הם עשויות מחיטה תפוחה ולכן מברכית עליהם ראשונה בורא פרי האדמה. אבל אחרונה כעיקרון אמורים לברך על המחייה, אבל על המחייה, זה רק על פירות משבעת המינים לפי מה שכתוב. ומצד שני אולי צריך לברך בורא נפשות כי הברכה הראשונה היא בורא פרי האדמה?
תשובה: שלווה ברכתה הראשונה "אדמה" אם הגרגרים פרודים ואם הם כמו עיסה ברכתה "מזונות". בעינין ברכה אחרונה נחלקו הפוסקים לכן פוסק מרן הרב אליהו זצ"ל להשתדל לאכול דבר שברכתו "מעין שלוש" ולפתור ואם אי אפשר אזי מברכים "בורא נפשות".
שאלה: עופות טריים בהכשר אור יהודה: וישר כח על הפעילות הברוכה. רציתי לשאול על ההכשר של העופות טריים שנמכרים ברמי לוי ראש העעין, נאמר לי שהכרעיים אוירבעך, וכל העופות זה של מהדרין רבנות אור יהודה. איזה רמה ההכשר הזה? תודנ רבה.
תשובה: אתה יכול לעיין באתר כושרות במדור שנקרא  המומלצים שלנו. חג שמח
שאלה: בשר וחלב: יש לנו בבית סיר חלבי וסיר בשרי זהים. לפני מספר ימים נפל, לצערנו, הסימון של המכסים. כרגע אנחנו לא יודעים איזה מכסה הוא של הסיר החלבי ואיזה של הבשרי. אנחנו גם לא יודעים אם בטעות בישלנו עם אחד מהמכסים לאחר נפילת הסימון (בלי לדעת אם הוא חלבי או בשרי). המכסים עשויים מזכוכית, בעלי ידית מפלסטיק במרכזם ועם ציפוי אלומניום בשולי המכסים. מה דין המכסים?
תשובה: בס ד עקרונית- לספרדים אין צורך להגעיל זכוכית ולאשכנזים יש צורך להגעיל, אך מכיו שהמכסים אינם אך ורק זכוכית תגעילו את שני המכסים ותחליטו איזה מהם מה. הרב אביע ד סנדרס
שאלה: גאווה: למה אסור לי להתגאות על ניסיונות קשים שעמדתי בהם? הרי הבחירה הייתה שלי ולא של ה (אני שואל מתוך תהייה ולא מתוך התרסה)
תשובה: מחשש שיבוא עליו נסיון שלא יוכל לעמוד בו. או במלים אחרות. הגאווה ממריצה את השטן וכחות הרע לנסות ולהכשיל את האדם שהתגבר על היצר פעם אחת. לא כדאי להתחיל איתם ולכן אנו מסתרים את ההתגברות על היצר מעינהם אבל השם יודע ןרואה וכן האדם ימשיך להתפלל שהשם יתן לו כחות לעמוד ולהצליח במלחמה התמדית שוב ושוב. מותר לספר את ההצלחות אך ורק כדי לחנך וכדי לעזור לאחרים לצאת ממצבים כאלה.אבל אסור בשום פנים להתגאות היות והשם הוא שנתן לך את הכח לנצח, את השכל ואת היכולת לגבור על היצר.ולא אני ואפסי עוד.
שאלה: פטרוזיליה מהגינה: ברצוני לדעת האם ניתן להשתמש בפטרוזיליה מהגינה שלי וכמו כן כיצד ניתן לאוכלה ללא חשש?
תשובה: אדם שלמד כיצד לבדוק ירקות עלים יכול לאכול ולא מי שלא למד והתנסה בבדיקת ירקות עלים.
שאלה: 7 העולמות הפנימיים בכדור הארץ- האם זה אמיתי?: ראיתי את הקישור הזה: וקראתי והתחלתי לתהות בזה כי עד היום לא חשבתי שיש יצורים תבוניים אחרים מאיתנו בכדור הארץ. אשמח לדעת אם זה באמת נכון. ולילה טוב
תשובה: בס ד ראשית כל איני יודע, מעולם לא ביקרתי במקומות אלו, כך שאני לא יכול להעיד. באופן כללי יותר, תורת הקבלה עמוקה מיני ים ומלאה במשלים על גבי משלים. אין צורך לקחת את הנאמר במאמר זה בצורה מילולית. הרב אביע ד סנדרס
שאלה: ממונות - שותפים ללא הסכם: במידה וישנם שלושה שותפים שווים בחברה, השותפים לא עשו חוזה, במידה והחברה מראה בסוף השנה רווח של 30,000 דולר, ולכל אחד מגיע מהרווח 10,000 דולר (שהרי החלוקה שווה) אבל למעשה בפועל קיים בחשבון סכום של רק 12,000 דולר ושאר הכסף הלך לקניית סחורה, השאלה - לפי הרווח השנתי נראה שלכל אחד מגיע 10,000 דולר האם יכול לבוא אחד מהשותפים ולמשוך ללא רשות מן החשבון את הסכום רווח שלו 10,000 דולר? ואחרי משיכתו נשאר בחשבון החברה רק 2000 דולר אחרי המשיכה ויוצא שאין לשני השותפים הנוספים מספיק כסף למשוך את שלהם? אגב- השותף שלקח את חלקו טוען שמותר היה לו למשוך מפני שלא היה חוזה, האם זה נכון? אם אפשר להרחיב אני אודה מאוד. ברכה והצלחה ניר
תשובה: כדי לדון בדיני ממונות יש לשמוע את כל הצדדים, ואי אפשר לשמוע צד אחד בלבד. באופן כללי, השאלה מאוד מותנית בסיכומים המוקדמים ביניהם. אם אין שום סיכום מוקדם - לא ניתן לפרק את השותפות באופן חד צדדי, אלא רק בהסכמה של כולם.
שאלה: חזרה בתשובה: לרב מה גורם לאנשים,בצורה הכי בסיסית,לשנות את אורח חיים ולחזור בתשובה? בנוסף-באיזו מין תשובה מדובר?תשובות לשאלות יבשות?
תשובה: בס ד חז ל לימדו אותנו שתשובה קדמה לעולם, בתשתיתו של העולם מצוי הדחף להשתנות לטובה. דחף זה מוסח לא אחת על ידי הליכה שבי אחר גירויים חיצוניים. זהו הסיפור של יצר הטוב ויצר הרע. מה שגורם לאדם לחזור בתשובה- דהיינו לשנות את דרכו, הנו אך ורק החלטה אישית. החלטה שרצונו של האדם הוא לעשות טוב. גם מה שמכונה חזרה בתשובה (בטעות) מחילניות לדתיות הנו גם הוא פרי החלטה אנושית. החזרה בתשובה לא עונה תשובות אלא פותחת שאלות חדשות. במקרה מעין זה יש צורך לחזור בתשובה על החזרה בתשובה הקודמת- וכך אדם נדרש לקבל החלטה באופן תמידי, הוא נדרש להחליט איזה מן אדם הוא, מה הוא משאיר פה בעולם הזה אחריו. האם הוא מנסה לתקן את העולם או חלילה להרוס אותו, לכל השאלות האלו נדרשת תשובה תמידית, שמגיעה רק על ידי בחירה, על ידי החלטה. הרב אביע ד סנדרס
שאלה: העלמת רגש: כיצד ניתן להעלים רגש? לא לדבר עם אותו אקס?
תשובה: בס ד אין אנו יודעים איך רגש מופיע או נעלם. אך וודאי שניתוק קשר הנה דרך בדוקה להתגברות על פרידה. הרב אביע ד סנדרס
שאלה: מה עדיף חצאית קצרה או מכנסיים: שאלתי היא בנוגע לצניעות, רציתי לדעת מה עדיף, חצאיות קצרות (מעל הברך ואף עם שסע) שאני יודעת שלא מתאימות לרוח ההלכה אבל זאת המציאות שלי וכרגע כך אני הולכת. או שיש עדיפות למכנסיים? והמשך יום נעים.
תשובה: לא נכון לומר שהחצאית שלך לא מתאימה לרוח ההלכה, נכון לומר שהחצאית שלך לא מתאימה להלכה. לפי ההלכה חייבים לכסות את הברך. כך גם מכנסיים - הם אסורים לפי ההלכה. אמנם יש מידה גם בחוסר הצניעות: לא דומה מעט מעל הברך והרבה מעל הברך - כך גם לא דומים מכנסיים רחבים למכנסיים צמודים. אבל ההלכה לא יכולה להנתן לשעורים ולכן נקבע גבול, מה שעובר את הגבול אסור. אמחיש לך את האבסורד בשאלה שלך: מישהו מספר לנו שהוא אוכל חזיר וישאל אם עדיף שיאכל בשר בחלב במקום חזיר. מישהו מאיים עליך בסכין ושואל אם את מעדיפה שיחתוך לך את היד או את הרגל.
שאלה: צחצוח במברשת שיניים של האישה שבנידה: הבוקר מיהרתי לעבודתי ובטעות לאחר מעשה, ראיתי שצחצחתי שיניים במברשת השיניים של אשתי (היא בנידה). מה אומרת ההלכה לגבי זה ומה זה אומר לגבי כרגע? זה חשוב לי.
תשובה: בס ד ההרחקות בזמן הנידה כשמן כן הן, הם הרחקות, סייג שקבעו חכמים. ודאי שנעשה כאן מעשה שבשוגג, אין זה אומר דבר עליך בתור אדם ובתור יהודי המקפיד על קלה כחמורה. אולי תקבל על עצמך להבא להשתדל ייותר לשים לב הרב אביע ד סנדרס
שאלה: אבל:! לצערי אני באבל על אבא שלי ויש לי מ"ס שאלות לגבי דיני אבלות שכל אחד אומר לי משהו אחר אני אשמח אם כבוד הרב ישיב לי בצורה ברורה האם מותר לי להתאפר בשנה הזו? אמא שלי מאוד מנגדת שאני אלבש חולצה לבנה מדי פעם יש כאלה אומרים שמותר יש כאלה שלא אז קצת התבלבלתי האם צריך כל השנה ללבוש רק כהה? לגבי שידוכים אני בחורה בת 20 אני לא יודעת מה לעשות בעניין הזה כרגע אני דוחה את ההצעות מכיוון שזה עוד טרי אבל לגבי כל השנה האם להמשיך לדחות עד אחרי השנה מה הרב ממליץ? ובשורות טובות.
תשובה: מותר לך להתאפר וללכת עם חולצה לבנה. כמו כן, את יכולה לקבל הצעה לשידוך. המקום ינחם אותך בתוך שאר אבלי ציון וירושלים.
שאלה: למה דווקא כיבוד הורים??: לרבנים אני בד"כ לא נכנס לפה אבל בימים האחרונים עלתה לי המחשבה, למה בכל מצוות עשה מדאורייתא, מתקיימת החובה ללא הסבר אבל בקשר ל"כבד את אביך ואת אימך" פתאום נאמר "למען יאריכות ימיך" למה התורה הציבה לנו תנאי?? ולא פשוט פסקה שנעשה זאת ללא הרבה הסברים, כי לי זה נראה כאילו התורה אומרת, אין ממש חובה לכבד את ההורים רק אם יש רצון ברווח של התוצאות.
תשובה: בס ד השאלה ששאלת הנה מצוינת. חשוב לציין בראש ובראשונה שאין מדובר בפשוטו של פסוק, מסופר על אלישע בן אבויה שראה ילד המטפס על עץ לאחר בקשה של אביו שיעשה שילוח הקן- שתי מצוות שצוין בהם אריכות ימים, ונפל ומת. אין כאן כוונה אריכות ימים בצורה מילולית. באופן כללי, אי מצווה יסודית יותר מאיבוד הורים, הם השער שלנו למסורת שלנו כיהודים, היהדות מבוססת על הוראת הורים את ילדיהם. בנושא זה כותב הרש ר הירש: רש"ר הירש, שמות כ, י"ב ד"ה הדבור הראשון (טעם המצוה) יציאת מצרים ומתן תורה הם שתי עובדות היסוד של עם ישראל, שעליהן תיכון כניעתנו לפני ה  כמושל ושליט בגורלנו וחיינו, והנה שתי עובדות אלו- עובדות היסטוריות הן, ואנו יודעים אותם ומכירין בהם כאמיתות היסטוריות, אולם הערובה היחידה לאמיתותן היא המסורת, ויסודה של מסורת אינו אלא מסירתה הנאמנה לבנים מידי האבות וקבלתה ברצון בידי הבנים מידי האבות. על כן לא נתקיימו לאורך ימים יסודות הבניין הגדול שיסד ה  בישראל- אלא על המשמעת העיונית והמעשית של בנים כלפי אבות ואמהות, ונמצאנו למדים כי כבוד אב ואם הוא התנאי היסודי לנצחיותה של האומה הישראלית. על ידי האב והאם נותן ה  לילד לא לבד את הוויתו הפיסית, אלא הם למעשה גם החוליה המקשרת את הילד אל העבר היהודי ויעשה אותו לבן ישראל ולבת ישראל. מידי ההורים מקבל הילד את מסורת התעודה הישראלית, המעוצבת בדעת, בהליכות ובדרכי חינוך, והם מוסרים לו את דבר ההיסטוריה ואת דבר התורה למען ינחילום גם הוא לבניו אחריו בבוא הזמן. כשם שעיני הבן אל הוריו, כן תהיינה אלין עיני ילדיו בבוא הזמן. אלמלא הקשר בין אבות ובנים- תנותק שרשרת הדורות, תאבד תקוות העבר היהודי לגבי העתיד והאומה הישראלית תחדל מלהיות. אכן גדולה חשיבותם של ההורים בישראל, ולפיכך יחדה להם התורה מקום נכבד בעשרת הדברות. אין בכך לענות מדוע דווקא מצווה זו צוינה עם שכר- שהרי כבר אמרנו שהכוונה אינה מילולית. הרב אביעד סנדרס
שאלה: שאיבת חלב בשבת: ב"ה יש לנו תינוקת בת חצי שנה אשר תזונתה העיקרית היא חלב אם. בע"ה לקראת יום נישואים אנו יוצאים לחופשה בלעדיה בשבת ומשאירים לה חלב שאוב. מספר שאלות: 1. האם מותר לשאוב בשבת על מנת למנוע ירידה בכמות החלב? 2. מה עדיף- שימוש במשאבה חשמלית עם שעון שבת או במשאבה ידנית? 3. האם מותר להשתמש בחלב זה לאחר השבת? (אני זקוקה לו מאוד לימים בהם אני עובדת.) ב מראש
תשובה: בס ד 1. כן מותר לשאוב לשם ימניות ירידת חלב בשבת 2. כן עדיף משאבה חשמלית על שעון שבת כיון שבה ישנם פחות פעולות אסורות 3. עם כל הצער שבדבר, החלב שנשאב בשבת צריך שילך לאיבוד (יזרק) ולא ישמר. הרב אביע ד סנדרס
שאלה: דייטים: אני בחורה בת 25 יוצאת מזה חודשיים עם בחור בן 31. אנחנו נפגשים בין פעמיים לשלוש פעמים בשבוע. שנינו מאוד בעלי אופי מאוד סגור ועברנו המון דייטים ואפילו כמה קשרים יחסית רציניים. מהרבה בחינות אנחנו מרגישים נוח וקרובים, יש נושאים שבהם אנחנו מאוד דומים כמו הרמה הדתית, הרקע המשפחתי ויש המון נושאים שאנחנו שונים בהם כמו תחביבים. שנינו רוצים שהקשר יצליח אך נראה שיש לנו בעיה בתקשורת. שיחות הטלפון שלנו מאוד לא מוצלחות, מעבר לעדכון על ענייני היום אין לנו על מה לדבר. בדייטים, יש דייטים שהם יותר מוצלחים שבהם התחושה היא מאוד טובה של חיבור מיוחד מאוד ויש דייטים שבהם התחושה היא הפוכה ואף דייטים שבהם אנחנו לא כ"כ נהנים. שאלתי היא, האם יש טעם להמשיך לצאת מכיוון שאנחנו לא רוצים לבזבז את הזמן אחד של השניה ואם כן, מה ניתן לעשות על מנת לשפר את התקשורת בנינו.
תשובה: ב"ה, בהחלט יש טעם להמשיך, אשמח להסביר בפלפון 052-7710491 דני ארגמן